CELEX: 32012D0202
Language: ro
Date: 2012-03-29 00:00:00
Title: 2012/202/UE: Decizia de punere în aplicare a Comisiei din 29 martie 2012 de modificare a Deciziei 1999/94/CE privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la produsele prefabricate din beton normal, din beton ușor sau din beton celular autoclavizat [notificată cu numărul C(2012) 1977]  Text cu relevanță pentru SEE

21.4.2012   
            
            
               RO
            
            
               Jurnalul Oficial al Uniunii Europene
            
            
               L 109/22
            
         DECIZIA DE PUNERE ÎN APLICARE A COMISIEI
   din 29 martie 2012
   de modificare a Deciziei 1999/94/CE privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la produsele prefabricate din beton normal, din beton ușor sau din beton celular autoclavizat
   [notificată cu numărul C(2012) 1977]
   (Text cu relevanță pentru SEE)
   (2012/202/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4) litera (a),
   după consultarea Comitetului permanent pentru construcții,
   întrucât:
   
               (1)
            
            
               La 25 ianuarie 1999, Comisia a adoptat Decizia 1999/94/CE privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la produsele prefabricate din beton normal, din beton ușor sau din beton celular autoclavizat (2).
            
         
               (2)
            
            
               Anexa III la Decizia 1999/94/CE trebuie modificată pentru a adapta sistemele de atestare a conformității pentru planșee și elemente de planșeu cu grinzi prefabricate și blocuri de beton care conțin materiale organice la progresele tehnice, astfel încât să se ia în considerare utilizări supuse reglementării privind comportarea la foc, întrucât trebuie să se asigure un nivel diferit de intervenție a unei părți terțe, în funcție de procedeele și materiale utilizate pentru producție.
            
         
               (3)
            
            
               Prin urmare, Decizia 1999/94/CE trebuie modificată în consecință,
            
         ADOPTĂ PREZENTA DECIZIE:
   Articolul 1
   Anexa III la Decizia 1999/94/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 29 martie 2012.
      
         
            Pentru Comisie
         
         Antonio TAJANI
         
            Vicepreședinte
         
      
   
   
      (1)  JO L 40, 11.2.1989, p. 12.
   
      (2)  JO L 29, 3.2.1999, p. 55.
   
      ANEXĂ
      În anexa III la Decizia 1999/94/CE se adaugă următorul text:
      
         „FAMILIE DE PRODUSE
         
            PLANȘEE ȘI ELEMENTE DE PLANȘEU CU GRINZI PREFABRICATE ȘI BLOCURI DE BETON CARE CONȚIN MATERIALE ORGANICE
         
         
            Sisteme de atestare a conformității
         
         Pentru produsul (produsele) și utilizarea (utilizările) prevăzută (prevăzute) mai jos, este necesar ca Comitetul European pentru Standardizare (CEN) să specifice în standardele europene armonizate relevante următorul sistem de atestare a conformității:
         
                     Produs (Produsele)
                  
                  
                     Utilizarea (utilizările) prevăzută (prevăzute)
                  
                  
                     Nivelul (nivelurile) sau clasa (clasele)
                     (Comportarea la foc)
                  
                  
                     Sistemul (sistemele) de atestare a conformității
                  
               
                     Planșee și elemente de planșeu cu grinzi prefabricate și blocuri de beton care conțin materiale organice
                  
                  
                     Pentru utilizări supuse reglementărilor privind comportarea la foc
                  
                  
                     (A1, A2, B, C) (1)
                     
                  
                  
                     1
                  
               
                     (A1 , A2, B, C) (2), D, E
                  
                  
                     3
                  
               
                     (A1-E) (3), F
                  
                  
                     4
                  
               
                     
                                 Sistemul 1:
                              
                              
                                 a se vedea anexa III partea 2 punctul (i) din Directiva 89/106/CEE, fără încercări prin sondaj ale unor eșantioane.
                              
                           
                                 Sistemul 3:
                              
                              
                                 a se vedea anexa III partea 2 punctul (ii) din Directiva 89/106/CEE, a doua posibilitate.
                              
                           
                                 Sistemul 4:
                              
                              
                                 a se vedea anexa III partea 2 punctul (ii) din Directiva 89/106/CEE, a treia posibilitate.
                              
                           
               Specificațiile sistemului trebuie să fie de așa natură încât sistemul să poată fi aplicat chiar și atunci când nu este necesar să se determine performanța pentru o caracteristică dată, deoarece cel puțin un stat membru nu dispune de cerințe legale pentru respectiva caracteristică [a se vedea articolul 2 alineatul (1) din Directiva 89/106/CEE și, după caz, punctul 1.2.3 din documentele interpretative]. În aceste cazuri, verificarea unei astfel de caracteristici nu poate fi impusă producătorului dacă acesta nu dorește să declare performanța produsului în acest domeniu.”
      
      
         (1)  Produse ori materiale pentru care o etapă clar identificabilă a procesului de producție antrenează o îmbunătățire a clasificării comportării la foc (de exemplu, adăugarea de ignifuge sau limitarea materialelor organice).
      
         (2)  Produse ori materiale care nu sunt vizate de nota de subsol ().
      
         (3)  Produse ori materiale care nu necesită încercări pentru comportarea la foc [de exemplu, produsele ori materialele din clasa A1 conform Deciziei 96/603/CE a Comisiei (JO L 267, 19.10.1996, p. 23)].